OpenLLM-France/wikimedia huggingface dataset:
# Anne Askew

Anne Askew (1521 - 1546) fou una poeta anglesa condemnada a la foguera per heretgia després de ser torturada per no abjurar del seu protestantisme i negar la doctrina de la transsubstanciació. Va descriure tot el procés en un llibre posteriorment conegut com The Examinations. Allà denuncia que la persecució va iniciar-se pel seu refús a l'autoritat masculina tradicional (fou una de les primeres dones divorciades de l'àmbit anglosaxó i escapà de casa quan se li prohibí predicar o escriure lliurement).

## Referències

* ↑ Anne Askew a la Gran Enciclopèdia Catalana. Barcelona: GEC, 1986, p. 260. ISBN 84-8519485-3 [Consulta: 7 març 2015].
* ↑ Merle D'Aubigné, Jean Henri (1994). The Reformation in England 2 London: Banner of Truth Trust. ISBN 9780851514871
# Oresquis

Oresquis (en llatí orescii, en grec antic Ὀρρήσκιοι "orreskioi") van ser un poble de Macedònia o de Tràcia conegut només per les seves monedes.
Podrien ser el poble que els escriptors clàssics mencionen amb el nom d'orestes (orestae) però el més probable és que fossin una de les tribus tràcies que treballaven les mines de Pangeos (Pangaeum), una circumstància que explicaria la gran quantitat de monedes de plata trobades amb el nom d'aquest poble que no menciona cap autor antic. Les seves monedes s'assemblen a les dels bisaltes (bisaltae) i els edons (edoni) de la mateixa regió.

## Referències

* ↑ Smith, William (ed.). «Orescii». Dictionary of Greek and Roman Geography (1854). [Consulta: 8-XI-2020].
# Casa al carrer Jacint Verdaguer, 14 (Santa Coloma de Farners)

La casa al carrer Jacint Verdaguer, 14 és una obra eclèctica de Santa Coloma de Farners (Selva) inclosa a l'Inventari del Patrimoni Arquitectònic de Catalunya.

## Descripció

Edifici de construcció senzilla, típica de l'època, que segueix els criteris de composició generals. Planta rectangular i teulada a dues vessants amb caiguda a la façana. Format per dos pisos amb tres obertures rectangulars cada un i balcons de ferro forjat. A la planta baixa les obertures estan emmarcades per dovelles de pedra en forma rectangular i les dues finestres presenten una reixa de ferro forjat, senzilla, sense ornamentació. Sobre la porta principal, una reixa amb ondulacions dibuixa la data de 1883 al centre. Hi ha un petit portal a l'esquerra, possiblement posterior, que trenca la simetria de la façana, des del qual només es deu accedir al pis superior.

## Història

Hi ha molts edificis al centre històric de Santa Coloma de Farners que segueixen el mateix esquema compositiu, d'estil noucentista. Degut al trasllat de la gent del camp a les ciutats els nuclis urbans creixen, i això demostra el considerable creixement d'aquesta època.

## Referències

* 1 2 «Casa plurifamiliar». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 26 març 2019].
# Kanpezu

Kanpezu (castellà Campezo) és un municipi d'Àlaba, de la Quadrilla de Mendialdea. Està format pels pobles de:
* Antoñana
* Bujanda
* Orbiso
* Oteo
# Miraflores de la Sierra

Miraflores de la Sierra és un municipi de la Comunitat de Madrid. Limita al nord amb Canencia, amb Bustarviejo al nord-oest, amb Guadalix de la Sierra al sud-oest, amb Colmenar Viejo al sud, amb Soto del Real a l'oest i amb Rascafría al nord-oest.

## Evolució demogràfica

Variació demogràfica del municipi entre 1991 i 2006 :
| 1991 | 1996 | 2001 | 2006 |
| 2636 | 3365 | 3928 | 5344 |

## Història
### Edat mitjana

No se sap quin va ser la data exacta de la seva fundació. Diego Colmenares afirma que ja existien els pobles del Real de Manzanares en 1287. La fundació de Porquerizas (antic nom del municipi) se suposa durant el regnat d'Alfons X de Castella el Savi, entre 1252 i 1284, es creu que va ser aquest monarca cap a 1268 quan posa aquestes terres sota la seva protecció denominant-les Real de Manzanares, i donant permís a ambdues comunitats a la seva repoblació sense prejudici de qui corresponguin aquestes terres posteriorment. Així sorgeixen definitivament Guadalix de la Sierra, Porquerizas, Colmenar Viejo o Manzanares el Real En 1363 Joan I de Castella cedeix aquest territori a Pedro González de Mendoza antecessor dels Comtes del Real Manzanares, Marquesos de Santillana i Ducs de l'Infantado.

### Edat Moderna

En 1501, amb la facultat dels Reis Catòlics, Porquerizas i altres llogarets del Real porten a terme els amollonaments dels seus termes, sorgint amb això problemes entre Porquerizas i Guadalix de la Serra, igual que sorgeixen conflictes amb Barracas (avui Soto del Real) i Bustarviejo. En 1523 Carles I, li atorga al nostre llogaret el rang de vila, pel qual deixava de dependre jurídicament de Manzanares. Però encara seguien pertanyent al senyoriu dels Ducs de l'Infantado.

### Edat Contemporània

A principis del S.XIX, l'Ajuntament d'aquest poble, partidari de la Junta de Defensa Nacional contra les tropes napoleòniques, es converteix en alberg i zona d'avituallament per a nombroses partides comandadas pel guerriller Abril que en 1812 va mantenir alguna escaramussa amb els francesos durant la Guerra de la Independència Espanyola Des de finals del segle xix, aquest poble és reconegut com a centre habitual de visitants que venen atrets pel poble en si i pels seus voltants que són reclam per a nombrosos excursionistes i muntanyencs que s'endinsen en els ports de Canencia i Morcuera, on recorren nombroses rutes i senderes entre els quals destaca entre molts l'inici de la Cuerda Larga.

## Enllaços externs

* Web de Miraflores de la Sierra
* Ajuntament de Miraflores de la Sierra
# Complement a u

El complement a u d'un nombre binari N s'obté al canviar cada un dels seus elements pel seu complementari, és a dir, canviar els uns per zeros i els zeros per uns. Per exemple:
    Si $N=10110101101010101110$
    el seu complement a u és: $C_{1}^{N}=01001010010101010001$
El complement a u també es pot definir com una unitat menor que el seu complement a dos, és a dir:
    $C_{1}^{N}=C_{2}^{N}-1$ i, per la mateixa raó, $C_{2}^{N}=C_{1}^{N}+1$
Per exemple, calculem el complement a 1 del nombre 45 que, expressat en binari (101101), té 6 dígits:
       $N=45$; $n=6$; $2^{6}=64$
    el seu complement a dos és: $C_{2}^{N}=64-45=19=010011_{2}$
    i, el seu complement a u és una unitat més petit:

## Vegeu també

* Complement a dos
# Philippe Gondet

Philippe Gondet (Blois, 17 de maig de 1942 - Vertou, 21 de gener de 2018) va ser un futbolista francès. Fou nomenat futbolista francès de l'any dos cops, el 1965 i 1966, i va formar part de l'equip francès a la Copa del Món de 1966.

## Referències

* ↑ Philippe Gondet at L'Équipe Football (in French)
* ↑ Profile on French federation official site
# Oreste Barale

Oreste Barale (4 d'octubre de 1904 – 1982) també conegut com a Barale III va ser un jugador de futbol italià de Pezzana Vercellese, a la província de Vercelli. Va jugar a futbol de clubs com a migcampista de la Juventus FC guanyant dos títols de lliga; també va jugar amb l'Alessandria.

## Palmarès
### Juventus

* Sèrie A: 1925–26
* Sèrie A: 1930–31

## Referències

* 1 2 «Forza-Juventus.com». Arxivat de l'original el 2007-09-28. [Consulta: 15 abril 2022].
* ↑ «Switzerland - Trainers of First and Second Division Clubs».

## Enllaços externs

* Enciclopedia Del Calcio - Perfil
# Casa al carrer Joaquim Vayreda i ronda Fluvià (Olot)

La Casa al carrer Joaquim Vayreda i ronda Fluvià és una obra d'Olot (Garrotxa) protegida com a bé cultural d'interès local.

## Descripció

És una bonica casa de principis de segle, de planta rectangular, amb baixos, primer pis, dues terrasses i un cos central més elevat. A la façana de migdia es pot veure un cos sortit a manera de tribuna, aprofitat per fer-hi una terrassa al damunt. Els murs es varen arrebossar i es decoraren amb esgrafiats formant llaços, als voltants de les obertures i la part superior del cos central. Cal remarcar les petites plaques de ventilació del cel ras decorades amb motius florals. És destacable la barana de dos terrasses superiors de forma ondulada i baranes al mig.

## Història

Olot, a principis de segle xx, viu uns moments de puixança ciutadana, entre 1900 i 1902 se celebra la important exposició Regional olotina de Belles Arts, Indústries Artístiques, Arts Femenines i Indústria Comarcal; l'any 1911 s'inaugura el Carrilet d'Olot a Girona.
Manuel Malagrida fa tirar endavant la creació d'una ciutat-jardí a l'espai comprès entre el Passeig de Barcelona i el riu Fluvià. Als carrers propers a l'eixample (Vilanova, Vayreda, etc.) es van fer edificis importants com la casa Masramon i d'altres amb decoracions notables, bé que no tindran les pretensions d'aquelles aixecades en ple eixample.

## Referències

* 1 2 3 «Casa al carrer Joaquim Vayreda i ronda Fluvià». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 23 setembre 2016].
# Kapušany

Kapušany és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1248.
# Miraflores del Palo

Miraflores del Palo és un barri del Districte Est de la ciutat de Màlaga. Limita al nord amb el barri de Miraflores Alto,a l'est amb els barris de Miraflores i La Pelusa; al sud, amb els barris d'El Palo, Las Cuevas i El Drago; i a l'oest, amb la urbanització de Villa Cristina i la de San Isidro.

## Referències

* ↑ Plano oficial de delimitación de barrios del distrito 2
# Santa Maria de Gimenells

Santa Maria de Gimenells és un nucli poblacional que pertany al municipi de Gimenells i el Pla de la Font, a la comarca del Segrià, de Catalunya.
L'any 2018 tenia 26 habitants.

## Referències

* ↑ «259123 Gimenells i el Pla de la Font». Idescat. [Consulta: 27 gener 2020].
# Veľké Kapušany

Veľké Kapušany és una ciutat d'Eslovàquia. Es troba a la regió de Košice, a l'est del país.

## Història

La primera referència escrita de la vila data del 1211.

## Demografia

Segons el cens del 2001 la divisió ètnica de la ciutat de Veľké Kapušany és la següent:
* Hongaresos: 56,98%
* Eslovacs: 35,92%
* Gitanos: 4,32%
Pel que fa a la religió, un 49,46% es declararen catòlics romans, un 12,3% catòlics grecs i un 4,59% sense religió.

## Ciutats agermanades

* Radymno, Polònia
* Elek, Hongria
* Sebiş, Romania
* Svaliava, Ucraïna
# Orchestral Manoeuvres in the Dark (àlbum)

Orchestral Manoeuvres in the Dark és el primer disc publicat pel grup del mateix nom. Va aparèixer al mes de febrer del 1980, al segell DinDisc, integrat al si de Virgin Records.
Per a aquest àlbum, Humphreys i McCluskey van utilitzar material que havien compost durant la seva etapa com a membres del grup The Id. Juntament amb sintetitzadors, orgues i caixes de ritmes, van utilitzar d'altres instruments com el baix i diferents tipus de percussió. Els temes mostren la influència de Kraftwerk, especialment "Electricity", el primer senzill.
Després de l'edició del senzill "Red Frame/White Light", OMD i Mike Howlett van crear una nova versió del tema "Messages", amb una estructura i un so radicalment diferents de la que apareix a l'àlbum. Aquesta nova versió arribà al número 13 de les llistes britàniques i constitueix el seu primer gran èxit.
L'any 2003, Virgin Records va reeditar el disc, amb temes extra i un nou disseny de portada.

## Temes
### DIDCD 2

* Bunker soldiers - 2:55
* Almost - 3:45
* Mystereality - 2:46
* Electricity - 3:39
* The Messerschmitt twins - 5:42
* Messages - 4:13
* Julia's song - 4:41
* Red frame/White light - 3:13
* Dancing - 3:00
* Pretending to see the future - 3:46

### Reedició de l'any 2003: Llista

* Bunker Soldiers - 2:53
* Almost - 3:44
* Mystereality - 2:45
* Electricity - 3:39
* The Messerschmitt Twins - 5:41
* Messages - 4:12
* Julia's Song - 4:41
* Red Frame/White Light - 3:11
* Dancing - 2:58
* Pretending To See The Future - 3:47
* Messages (10" Single Version) - 4:46
* I Betray My Friends - 3:52
* Taking Sides Again - 4:22
* Waiting for the Man - 3:00
* Electricity (Hannett/Cargo Studios Version) - 3:36
* Almost (Hannett/Cargo Studios Version) - 3:50

## Senzills

1. Electricity // Almost
2. Red Frame / White Light // I betray my friends
3. Messages // Taking sides again

## Dades

* Orchestral Manoeuvres in the Dark:
Paul Humphreys: veu, teclats, percussió acústica i electrònica, programació de ritmes.
Andy McCluskey: veu, baix, teclats, percussió electrònica, caixa de ritmes.
* Produït per Orchestral Manoeuvres in the Dark i Chester Valentino.
* Temes compostos per Humphreys/McCluskey excepte "Julia's song" (Humphreys/McCluskey/Kneale).
* Arranjat i interpretat per Humphreys i McCluskey, excepte:
Dave Fairbairn: guitarra a "Messages" i "Julia's song".
Malcolm Holmes: Percussió a "Julia's song".
Martin Cooper: Saxòfon a "Mystereality".
* Enregistrat i mesclat a The Gramophone Suite (Liverpool).
* Enginyer de so: Paul Collister.

## Informacions addicionals

* Julia Kneale va escriure la lletra del tema "Julia's song".
* Kneale (com també Cooper i Holmes) era membre de The Id.
* "Chester Valentino" és un pseudònim de Paul Collister (en honor d'un club anomenat "Valentino's" a la ciutat de Chester).

## Enllaços externs

* Informació sobre el disc Arxivat 2008-05-16 a Wayback Machine.
* Entrevista amb OMD i The Human League, on OMD apareixen tocant en directe Dancing.
# Cascades Canim

Les cascades Canim són unes cascades del riu Canim situades entre el llac Canim i el llac Mahood, a la regió de Cariboo de la Colúmbia Britànica (Canadà).
Té una alçaria de 25 m. Les cascades han erosionat constantment aigües amunt i han creat una gorja llarga de 4 km tallada en un altiplà de lava associat al camp volcànic de Wells Grey-Clearwater. Les cascades Canim es troben dins del límit del parc provincial Wells Gray.
Un camí des de la carretera del llac Mahood condueix fins a les cascades Canim i a prop de les cascades Mahood.
«Canim» significa un tipus de canoa de grans dimensions a la llengua chinook jargon.

## Referències

* ↑ Canim Falls al BC Geographical Names Information System
* ↑ Neave, Roland. Exploring Wells Gray Park (en anglès). 6. Kamloops, BC.: Wells Gray Tours, 2015. ISBN 978-0-9681932-2-8.

## Vegeu també

* Llista de cascades
# Kapušianske Kľačany

Kapušianske Kľačany és un poble i municipi d'Eslovàquia. Es troba a la regió de Košice, a l'est del país.

## Història

La primera referència escrita de la vila data del 1315.
# Mirafons

Un mirafons és un manòmetre que mostra la profunditat equivalent en aigua. És una peça de l'equip de busseig sovint utilitzat pels bussos.
La majoria dels mirafons moderns tenen un sistema electrònic i una pantalla digital. Els més antics usaven un mecanisme mecànic i una pantalla analògica.
Un bus utilitza un mirafons amb unes taules de descompressió i un rellotge per evitar la malaltia de descompressió. Una alternativa comuna al mirafons, al rellotge i a les taules de descompressió és un ordinador de busseig. Un mirafons i un analitzador d'oxigen/sensor d'oxigen poden ser usats per mesurar la pressió parcial de l'oxigen de la respiració de gas, cosa que és necessària per evitar la toxicitat de l'oxigen.
Els mirafons digitals comunament també inclouen un temporitzador que mostra l'interval de temps que el bus ha estat submergit. Alguns mostren la taxa d'ascens i descens del bus, que pot ser útil per evitar el barotrauma.
Com el mesurador només mesura la pressió de l'aigua, hi ha una inexactitud inherent en la profunditat mostrada pels indicadors que s'utilitzen tant en aigua dolça com en aigua de mar deguda a la diferència de densitats entre ambdós tipus d'aigua.

## Enllaços externs

* Articles Arxivat 2012-09-08 a Wayback Machine. en els mirafons organitzat per la Fundació Rubicon
# Cooperativa Catalana de Serveis Financers

Cooperativa Catalana de Serveis Financers és una cooperativa de serveis financers amb seu a Barcelona impulsada en els seus inicis per l'Associació per la Nova Caixa Catalana.
El 3 de setembre de 2016 es va dur a terme l'assemblea fundacional de la Cooperativa Catalana de Serveis Financers a sala del rectorat de la Facultat d'Economia i Empresa de la Universitat de Barcelona. Posteriorment, el 15 d'octubre es va formalitzar notarialment la cooperativa.
L'objectiu final de la cooperativa és crear una entitat social i de proximitat centrada en prestar serveis financers a les persones i entitats jurídiques de Catalunya. En concret, es proposa finançar projectes d'emprenedoria i autoocupació que afavoreixin la creació de nous llocs de treball, la millora de les condicions socials, la sostenibilitat ambiental i el sentiment de país. La nova entitat pren com referència el model de banca ètica i social d'entitats com Colonya Caixa Pollença, la Caixa Ontinyent o la Caixa Popular de València. A llarg termini, el seu objectiu és poder convertir-se amb la Caixa Cooperativa Catalana.
Els valors que fonamenten l'entitat són:
* SENTIMENT DE PAÍS. Estimem el nostre país, la seva gent, la seva cultura, la seva història i la seva llengua.
* SERVEI A LES PERSONES. Som una organització al servei del conjunt de la societat i amb la voluntat de donar resposta personalitzada a les seves necessitats i aspiracions.
* TRANSPARÈNCIA. Totes les accions realitzades per les persones que actuen en nom de la cooperativa han de ser públiques, mantenint el dret a la informació i el benefici comú per davant de l'individual, evitant privilegis i creant un clima de confiança.
* RIGOR. Confiança en el tracte i en el compliment de les normes adoptades. Precisió en la realització de les tasques, especialment en l'anàlisi, l'estudi i el treball relacionat amb la gestió financera.
* EFICIÈNCIA. Fer “bé les coses”, fer-les amb la millor relació de recursos emprats i resultats obtinguts.

## Presidències

* Joan Olivé i Mallafrè (2016-2019)
* Josep de Marfà i Vila (2019-2019)
* Jaume Miquel March i Amengual (2019-actualitat)

## Referències

* ↑ «Caixa Catalana, una cooperativa financera independentista a punt d'enlairar-se». El Nacional [Consulta: 20 agost 2016].

## Enllaços externs

* Cooperativa Catalana de Serveis Financers
# Poder reductor

El poder reductor és un terme que es refereix a la capacitat de certes biomolècules d'actuar com donadores d'electrons (i protons) en reaccions metabòliques d'òxido-reducció.
Durant el catabolisme, les reaccions d'oxidació arrenquen electrons i protons dels substrats, que van a parar a certs coenzims que es «carreguen» (es redueixen) amb ells. Aquests coenzims reduïts tenen ara poder reductor, ja que acabaran cedint els seus electrons i protons, procés imprescindible per a generar energia o per a les reaccions anabòliques; és a dir, els electrons i protons transportats pels coenzims poden cedir-se:
* a la cadena respiratòria, amb la qual cosa es generarà energia (ATP)
* a un altre substrat que es reduirà (anabolisme)
Les reaccions del catabolisme són fonamentalment reaccions d'oxidació. Tanmateix, els processos d'oxidació i de reducció són conjugats i no es donen per separat. Perquè un substrat s'oxidi ha d'haver alguna molècula que es redueixi.
Aquestes molècules són anomenades molècules de poder reductor, actuen com conjugat del substrat per a formar un parell redox. Acostumen a ser derivats vitamines, i els més usuals són el NADH, el NADPH, el FMNH₂ i el FADH₂ (derivats de la vitamina B).
Aquestes molècules tenen gran importància en la respiració cel·lular, ja que les seves formes reduïdes aportaran els electrons per a aconseguir ATP (hipòtesi quimiosmòtica de Mitchell), així com altres processos, com la formació de gliceraldehid-3-fosfat en el cicle de Calvin.
# Voloshinita

La voloshinita és un mineral de la classe dels silicats, que pertany al grup de les miques. Rep el seu nom en honor del famós mineralogista rus Anatoli Vassílievitx Voloixin (1937), que va investigar la mineralogia de les pegmatites de la tundra de Voron'i durant molts anys.

## Característiques

La voloshinita és un fil·losilicat de fórmula química Rb(LiAl$_{1,5}$□$_{1,5}$)(Al$_{0,5}$Si$_{3,5}$)O$_{10}$F₂. Va ser aprovada com a espècie vàlida per l'Associació Mineralògica Internacional l'any 2007. Cristal·litza en el sistema monoclínic.

## Formació i jaciments

Va ser descoberta al mont Vasin-Myl'k, a Voron'i Tundry, a la península de Kola (óblast de Múrmansk, Rússia), l'únic indret on ha estat descrita.

## Referències

* ↑ «Voloshinite» (en anglès). Mindat. [Consulta: 13 agost 2016].
# Palmdale

Palmdale és una ciutat dels Estats Units a l'estat de Califòrnia. Segons el cens del 2010 tenia 152.622 habitants.

## Demografia

Segons el cens del 2008, Palmdale tenia 147.897 habitants, 34.285 habitatges, i 28.113 famílies. La densitat de població era de 429,2 habitants/km².
Dels 34.285 habitatges en un 54,6% hi vivien nens de menys de 18 anys, en un 59,8% hi vivien parelles casades, en un 16,2% dones solteres, i en un 18% no eren unitats familiars. En el 13,9% dels habitatges hi vivien persones soles el 3,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,4 i el nombre mitjà de persones que vivien en cada família era de 3,72.
Per edats la població es repartia de la següent manera: un 38% tenia menys de 18 anys, un 8,5% entre 18 i 24, un 31,1% entre 25 i 44, un 16,8% de 45 a 60 i un 5,6% 65 anys o més.
L'edat mediana era de 28 anys. Per cada 100 dones de 18 o més anys hi havia 92,4 homes.
La renda mediana per habitatge era de 46.941 $ i la renda mediana per família de 49.293 $. Els homes tenien una renda mediana de 42.190 $ mentre que les dones 29.401 $. La renda per capita de la població era de 16.384 $. Entorn del 12,9% de les famílies i el 15,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Palmdale». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 18 juliol 2010].
* ↑ «Geographic Comparison Table- Palmdale». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 18 juliol 2010].
# Cascades Clamshell

Les cascades Clamshell són unes cascades situades al rierol Behana, situades a la regió de Cairns, Queensland (Austràlia).

## Localització

Les cascades es troben al Parc nacional Wooroonooran i baixen fins a la gorga Behana, per sota de les cascades Whites.

## Referències

* ↑ Clamshell Falls (entry 7263. Queensland Place Names. Queensland Government (anglès).)
* ↑ Rouen, Chris. «Behana Gorge – Wooroonooran National Park» (en anglès). Isolate yourself, 01-09-2013.

## Vegeu també

* Llista de cascades
* Llista de cascades d'Austràlia
# Josep Cotoner Allendesalazar

Josep Cotoner Allendesalazar (Palma, Mallorca, 24 de novembre de 1848 - Madrid, 21 d'agost 1927) fou un advocat i polític mallorquí, diputat a les Corts Espanyoles durant la restauració borbònica.
Un segment de les avingudes de Palma porta el seu nom.

## Biografia

Era comte de Sallent, fill de Fernando Cotoner y Chacón Manrique de Lara y Despuig, primer marquès de la Sénia, i germà de Nicolau Cotoner Allendesalazar, cap del Partit Conservador a Mallorca. Estudià dret a la Universitat de València, i continuà els estudis a Saragossa i Madrid. El 1877 es casà amb Maria del Carmen Álvarez de las Asturias Bohorquez y Álvarez de las Asturias Bohorquez, filla i hereva del marquesat de Mondéjar i del comtat de Sallent, i se n'anà a viure a Madrid.
Ingressà al Partit Conservador i fou diputat a les Corts Espanyoles a les eleccions generals espanyoles de 1879, 1881, 1884, 1886, 1891, 1896, 1899, 1901, 1903, 1905, 1907, 1910, 1914, 1916, 1918, 1919, 1920 i 1923. Durant la seva vida parlamentària fou primer secretari del Congrés dels Diputats de 1884 a 1890, i director general d'administració local sota Francisco Silvela el 1890-1892.

## Enllaços externs

* «Josep Cotoner Allendesalazar». Gran Enciclopèdia Catalana. Barcelona: Grup Enciclopèdia Catalana.
* la família Cotoner Arxivat 2010-04-14 a Wayback Machine.
* Fitxa del Congrés dels Diputats